**NAVODILA ZA IZPOLNJEVANJE OBRAZCA**

Nosilec kmetijskega gospodarstva, ki izpolnjuje pogoje iz Odloka o finančnem nadomestilu zaradi izpada dohodka v proizvodnji vina zaradi drugega vala epidemije COVID-19, mora izpolniti in podpisati:

**ZAHTEVEK ZA DODELITEV FINANČNEGA NADOMESTILA ZARADI IZPADA DOHODKA V PROIZVODNJI VINA ZARADI DRUGEGA VALA EPIDEMIJE COVID-19**

1. **PODATKI O NOSILCU KMETIJSKEGA GOSPODARSTVA, ki ima z odkupovalcem grozdja sklenjeno pogodbo o trajnem poslovnem sodelovanju za oddajo grozdja**

Nosilec kmetijskega gospodarstva izpolni vsa prazna polja od točke 1.1.1 do točke 1.1.7:

* ime in priimek nosilca oziroma firma in sedež kmetijskega gospodarstva,
* EMŠO ali matična številka,
* davčna številka,
* KMG MID,
* naslov (ulica ali naselje),
* poštna številka in pošta,
* kontaktna oseba, telefonska številka in e-pošta kontaktne osebe,
* površina vinograda (triletno povprečje površine vinogradov, vpisane v register 1. avgusta v letih 2018, 2019 in 2020), za katero se uveljavlja finančno nadomestilo ter izračun uveljavljanega nadomestila (327,73 eura x površina vinograda v ha), pri katerem je potrebno upoštevati sorazmerni del površine, ki ustreza količini oddanega grozdja.

1. **IZJAVE VLAGATELJA**

Nosilec kmetijskega gospodarstvaizjave prebere, na koncu izjave napiše kraj in datum ter zahtevek podpiše.

**Obrazec ZAHTEVEK ZA DODELITEV FINANČNEGA NADOMESTILA ZARADI IZPADA DOHODKA V PROIZVODNJI VINA ZARADI DRUGEGA VALA EPIDEMIJE COVID-19** mora nosilec kmetijskega gospodarstva **PODPISATI** ter **skupaj z »Izjave vlagatelja« in »Pogodbo o trajnem poslovnem sodelovanju za oddajo grozdja**« poslati na Agencijo RepublikeSlovenije za kmetijske trge in razvoj podeželja, Dunajska cesta 160, 1000 Ljubljana, **s pripisom** »izredni začasni ukrepi« ali elektronsko na elektronski poštni predal [[aktrp@gov.si](mailto:aktrp@gov.si)](mailto:aktrp@gov.si) s kvalificiranim elektronskim podpisom **do 31.marca 2021**.

Izplačilo sredstev ni možno, **če upravičenec na svoje ime** nima **odprtega transakcijskega računa v Republiki Sloveniji** ali **računa odprtega v drugi državi članici. V kolikor upravičenec ne odpre transakcijskega računa na svoje ime, Agencija v skladu s 35. členom Zakona o kmetijstvu, vlogo zavrže.** Podatke o številki transakcijskega računa lahko upravičenec sporoči preko spletne aplikacije [E-kmetija](https://www.gov.si/zbirke/storitve/e-poslovanje-e-kmetija/) (povezava »Sporočanje TRR in davčnega statusa). Za dostop do aplikacije je potrebno digitalno potrdilo.